1164



1164 (MCLXIV) a fost un an bisect al calendarului iulian.

Evenimente 
 30 ianuarie: O adunare a nobililor și episcopilor din Anglia ținută la Clarendon conduce la constituția de la Clarendon, un compromis între biserică și stat; clerul renunță la unele privilegii.
 16-17 februarie: Noi inundații în Țările de Jos și în nordul Germaniei.
24 aprilie: Conducătorul militar Shirkuh ocupă Bilbeis, în Egipt.
 1 mai: Corpul expediționar trimis de Nur ad-Din în Egipt pătrunde în Cairo, unde îl restabilește pe vizirul Shawar.
6 iulie: Bătălia de la Verchen, în apropiere de Demmin: ducele Henric Leul de Saxonia și regele Valdemar I al Danemarcei îi înfrâng pe slavii obodriți și invadează Pomerania.
3 august: Susținut de genovezi, Barason este consacrat ca rege al Sardiniei de către arhiepiscopul de Liege; se reia războiul dintre Genova și Pisa pentru influență în Sardinia.
 5 august: Uppsala este recunoscută ca sediu metropolitan al bisericii suedeze; primul arhiepiscop este un călugăr cistercian, consacrat la Sens de către papa Alexandru al III-lea.
 12 august: Victorie a lui Nur ad-Din la Harim asupra cruciaților; cad prizonieri mai mulți baroni din Antiohia și Tripoli, iar Harim este pierdut de către cruciați.
 14 septembrie: Bulă a papei Alexandru al III-lea, care confirmă ordinul religios și militar de Calatrava, în Castilia.
 18 octombrie: Nur ad-Din, emirul de Damasc, ocupă Panyas de la cruciați.
 26 octombrie: Regele Amalric I al Ierusalimului este nevoit să renunțe la asediul asupra Bilbeis; cruciații se retrag din Egipt.
1 noiembrie: Thomas Becket părăsește Anglia pentru a obține sprijin din partea papei Alexandru al III-lea și a regelui Ludovic al VII-lea al Franței, ca urmare a contestării deciziei regelui Henric al II-lea de a insista în inițiativa ca toți supușii, inclusiv clerul, să fie judecați de către tribunalele regale; suveranul francez îi acordă azil politic, în pofida amenințărilor lui Henric al II-lea, iar Becket se stabilește la Pontigny, iar apoi la Sens.

Nedatate 
 aprilie-mai: Intervenția în Egipt a generalului kurd Shirkuh, unchiul lui Saladin, trimis de către atabegul de Damasc, Nur ad-Din, pentru a-l restabili pe vizirul Shawar.
iulie: O expediție a cruciaților, aliată cu trupele lui Shawar, îl asediază pe Shirkuh în Bilbeis.
 Bizanțul intervine din nou în luptele interne din Ungaria; împăratul Manuel I Comnen își căsătorește fiica, Maria, cu pretendentul Bela, obținând de la acesta Croația, Dalmația și Bosnia; tabăra adversă face apel la împăratul Frederic Barbarossa.
 Cardinalii din tabăra împăratului Frederic Barbarossa aleg pe Pascal al III-lea.
 Este atestată prima mențiune a orașului Tver, în Rusia.
 Prima atestare documentară a localității Crasna (județul Sălaj).
 Regele Olaf al II-lea al Norvegiei este canonizat, devenind Sfântul Olaf.
 Un tratat comercial permite negustorilor din Marsilia și Savona să își desfășoare activitatea în porturile stăpânite de almohazi în Africa de nord.

Arte, Știință, Literatură și Filozofie 
 Arhiepiscopul Rainald de Dassel strămută moaștele magilor de la Milano, distrus de trupele imperiale, la Köln.

Înscăunări 
 3 august: Barason, rege al Sardiniei.
 Magnus Elingsson, rege al Norvegiei (1164-1177)
Pascal al III-lea (n. Guido di Crema), antipapă (1164-1168)

Nașteri 
 28 decembrie: Rokujo, împărat al Japoniei (d. 1176).
 Frederic al V-lea, duce de Suabia (d. 1170).

Decese 
 20 aprilie: Victor al IV-lea, antipapă (n. 1095).
 19 iunie: Sfânta Elisabeta de Schonau, călugăriță benedictină din Germania (n. 1129).
 14 septembrie: Sutoku, împărat al Japoniei (n. 1119).
 23 decembrie: Sfântul Armand, episcop de Brixen (n. ?)
 31 decembrie: Ottokar al III-lea, markgraf de Stiria (n. ?)
 Sviatoslav Olgovici, cneaz de Novgorod-Severski (n. ?)

Vezi și 
 Listă de conducători de stat din 1164

1164